Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: „34. melléklet a 152/2009. (XI. 12.) FVM rendelethez
Paragraph Index: 1025

1. Minta elõkészítése 1.1. Általános követelmények A laboratóriumi vizsgálatokhoz rendelkezésre álló minta mennyisége legalább 200 g legyen. 1.2. A minta elõkészítése a laboratóriumi vizsgálathoz 1.2.1. A mintát az edény állandó rázásával és forgatásával gondosan összekeverjük és az összes csomót eloszlatjuk (ehhez a mintát légmentesen zárható és elegendõ befogadóképességû, a mintánál kétszer nagyobb térfogatú edénybe tesszük). 1.2.2. Az alaposan összekevert mintából (1.2.1.) 50 g körüli reprezentatív mennyiséget a szitába (3.3.) teszünk. 1.2.3. Ha az 50 g-ot a szita (3.3.) teljesen vagy majdnem teljesen (legalább 95% (m/m)-át) átengedi, úgy a 1.2.1. szerint járunk el. 1.2.4. Ellenkezõ esetben az 50 g-ot egy darálóval (3.4.) addig aprítjuk, amíg a szitálási elõírásoknak meg nem felel (1.2.3.). Az átszitált minta teljes mennyiségét rögtön légmentesen zárható és megfelelõ méretû edénybe öntjük (a méret a minta térfogatának kétszerese legyen) és állandó rázással és forgatással összekeverjük. Ügyeljünk arra, hogy a folyamat alatt a minta nedvességtartalma ne változzon. 1.2.5. Ha a mintát elõkészítettük, a vizsgálatot a lehetõ leggyorsabban el kell végezni. 1.3. Tárolóedény A mintát lég- és nedvességmentesen zárható edényben kell tárolni.

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes